钦定古今图书集成/理学汇编/文学典/第117卷 > 夏树芳
## 钦定古今图书集成/理学汇编/文学典/第117卷 > 夏树芳

按《江阴县志》：“树芳，字茂卿，先世素封，至其父以役废
产。树芳少食贫，以诸生教授里中，所造就多名硕，缪
太史昌期其一也。万历己酉，举南闱，养母之馀，惟眈
著述。既念母老，不欲少离膝下，三上公车，即谢不赴。
隐居毘山东麓数十年，按部至者，必折节式庐。侍御
祁彪佳、刘兴秀，给谏胡永顺并疏荐于朝，请如陈宪”
章、吴与弼故事，树芳若不闻也。欧阳郡守郝大令前
后聘修郡邑志，年八十卒。著《消暍集》、“《词林海错》《女镜》
《奇姓通谱》”行于世。